OpenLLM-France/wikimedia huggingface dataset:
# Pedro Arispe

Pedro Arispe (Montevideo, 30 de setembre de 1900 - Montevideo, 4 de maig de 1960), anomenat El Indio, fou un jugador de futbol uruguaià, guanyador de dues medalles olímpiques d'or.
Membre del Rampla Juniors Fútbol Club entre 1919 i 1937, va jugar més de 300 partits en el Campionat uruguaià de futbol, aconseguint el títol l'any 1927 i esdevenint finalista el 1932. També va jugar amb els equips amateurs Belgrano Oriental, Reformers and Albion del Cerro.
Va jugar 19 partits amb la selecció de futbol de l'Uruguai, amb la qual va aconseguir guanyar la medalla d'or en els Jocs Olímpics d'Estiu de 1924 realitzats a París (França) i en els Jocs Olímpics d'Estiu de 1928 realitzats a Amsterdam (Països Baixos). Així mateix també aconseguí guanyar la Copa Amèrica de futbol l'any 1924.
En la Copa del Món de futbol de 1930 disputada a l'Uruguai, i en la qual la selecció uruguaiana aconseguí el títol, fou assistent de l'entrenador Alberto Suppici.

## Referències

* ↑ «Pedro Arispe». national-football-teams.com. [Consulta: 2 febrer 2014].
* ↑ «Pedro Arispe». footballdatabase.eu. [Consulta: 2 febrer 2014].
* ↑ «Pedro Arispe». thesportsarchives.com. [Consulta: 2 febrer 2014].
* ↑ «Olympedia – Pedro Arispe». [Consulta: 14 octubre 2024].
* ↑ «Pedro Arispe - AUF». [Consulta: 14 octubre 2024].
* ↑ «Alberto Suppici, el entrenador de “atletas” que logró ser campeón del mundo – Asociación de Historiadores e Investigadores del Fútbol Uruguayo» (en castellà), 29-06-2024. [Consulta: 14 octubre 2024].
# Premio Ciudad de Melilla

Els Premis Ciutat de Melilla són uns guardons cinematogràfics concedits anualment per la Setmana de Cinema de Melilla.

## Creació

El Premi Ciutat de Melilla de la Setmana de Cinema van ser creats en 2009 per la Conselleria de Cultura de Melilla.

## Premis vigents
### Premis al cinema espanyol

Guanyadors
* 2017: Raúl Arévalo
* 2018: Irene Escolar i Anna Castillo
* 2019: Rafa Cobos, Alberto Rodríguez i Álvaro Cervantes
* 2022: Carolina Yuste i Daniel Guzmán
* 2023: Marta Hazas i Nathalie Gorg
* 2024: Ricardo Gómez, Elena Anaya i Arturo Valls

## Referències

* ↑ Pulido, Juan Luis Espinosa. «Durante la XVI Semana de Cine se proyectarán más de 20 títulos nacionales e internacionales» (en castellà). El Faro de Melilla, 25-04-2024. [Consulta: 22 octubre 2024].
* ↑ Lozano, Pedro M. «El premio ‘Ciudad de Melilla’ de la Semana de Cine se llamará José Sacristán» (en castellà). El Faro de Melilla, 18-01-2017. [Consulta: 3 agost 2024].
* ↑ Cambronero, D. «Aitana Sánchez-Gijón y Verónica Forqué, entre las premiadas en la X Semana de Cine de Melilla» (en castellà). El Faro de Melilla, 04-05-2018. [Consulta: 3 agost 2024].
* ↑ Campo, Paula del. «Jorge Sanz recibirá el premio José Sacristán, en lugar de Marisa Paredes» (en castellà). El Faro de Melilla, 23-04-2019. [Consulta: 22 octubre 2024].
* ↑ Pulido, Juan Luis Espinosa. «Carolina Yuste y Daniel Guzmán, entre las estrellas de la Semana de Cine de Melilla» (en castellà). El Faro de Melilla, 28-04-2022. [Consulta: 3 agost 2024].
* ↑ García, María. «El actor Juan Echanove recibe esta tarde el premio 'José Sacristán' - El Faro de MelillaEl actor Juan Echanove recibe esta tarde el premio 'José Sacristán'» (en castellà). El Faro de Melilla, 11-05-2024. [Consulta: 3 agost 2024].
# Kauko Wahlsten

Kauko Wahlsten (Kymi, 9 de desembre de 1923 - Kotka, 9 de maig de 2001) fou un remer finlandès que va competir durant les dècades de 1940 i 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla de bronze en la prova del quatre sense timoner del programa de rem. Formà equip amb Veikko Lommi, Oiva Lommi i Lauri Nevalainen, en el que fou la primera medalla olímpica en rem de Finlàndia.
A banda d'aquest gran èxit internacional Wahlsten va guanyar cinc campionats finlandesos entre el 1950 i 1954.

## Referències

* ↑ «Olympedia – Kauko Wahlsten». [Consulta: 5 octubre 2021].
* ↑ «Olympedia – Coxless Fours, Men». [Consulta: 5 octubre 2021].
* ↑ Kultaa, kunniaa, kyyneleitä : suomalainen olympiakirja. [3. osa. [Turku]: Pohjanlahden kustannus, 1980, p. 478–485. ISBN 951-95416-5-9.
# Lars Bjønness

Lars Bjønness (Oslo, 27 de juliol de 1963) és un remer noruec, ja retirat, que va competir durant les dècades de 1980 i 1990.
El 1984 va prendre part en els Jocs Olímpics d'Estiu de Los Angeles, on disputà, sense sort, la prova del scull individual del programa de rem. Quatre anys més tard, als Jocs de Seül, va guanyar la medalla de plata en la quàdruple scull. Formà equip amb Alf Hansen, Rolf Thorsen i Vetle Vinje. Als Jocs de Barcelona de 1992 guanyà una nova medalla de plata en la mateixa competició, aquesta vegada formant equip amb Kjetil Undset, Per Sætersdal i Rolf Thorsen.
En el seu palmarès també destaquen quatre medalles al Campionat del Món de rem. D'or el 1989 i 1994 en el doble scull, i de plata el 1987 i 1993, en el quàdruple i doble scull respectivament.
El 1989 va ser guardonat amb la Morgenbladets gullmedalje.

## Referències

* 1 2 «Olympedia – Lars Bjønness». [Consulta: 28 abril 2023].
* ↑ «Weltmeisterschaften (Herren - Teil 1)». [Consulta: 28 abril 2023].
* ↑ «Weltmeisterschaften (Herren - Teil 1)». [Consulta: 28 abril 2023].
* ↑ «World Rowing - Lars BJOENNESS» (en anglès). Arxivat de l'original el 2023-03-26. [Consulta: 28 abril 2023].
* ↑ «Alt du trenger å vite om Aftenpostens gullmedalje» (en noruec bokmål), 23-12-2022. [Consulta: 28 abril 2023].
# Lawrence West

Lawrence West (valor desconegut, 1935) és un remer canandenc, ja retirat, que va competir durant les dècades de 1950 i 1960.
El 1956 va prendre part en els Jocs Olímpics d'Estiu de Melbourne, on guanyà la medalla de plata en la prova del vuit amb timoner del programa de rem. En el seu palmarès també destaca una medalla d'or als Jocs de l'Imperi Britànic de 1954 i dos campionats nacionals. Una vegada retirat passà a exercir d'entrenador a la Universitat de Colúmbia Britànica.

## Referències

* 1 2 3 «Olympedia – Laurie West». [Consulta: 25 juliol 2022].
# Luděk Pojezný

Luděk Pojezný (Praga, 7 de març de 1937) és un remer txec, ja retirat, que va competir sota bandera de Txecoslovàquia durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on guanyà la medalla de bronze en la prova del vuit amb timoner del programa de rem. Quatre anys més tard, als Jocs de Tòquio, revalidà la medalla de bronze en mateixa prova. En el seu palmarès també destaquen dues medalles al Campionat d'Europa de rem, de plata el 1959 i de bronze el 1963.

## Referències

* ↑ «Olympedia – Luděk Pojezný». [Consulta: 14 agost 2022].
* ↑ «Rudern - Europameisterschaften (Herren - Achter)». [Consulta: 14 agost 2022].
# Marius Klumperbeek

Marius Klumperbeek (Jakarta, 7 d'agost de 1938) és un remer neerlandès, ja retirat, que va competir durant la dècada de 1960. Feia de timoner.
El 1960 va prendre part en els Jocs Olímpics d'Estiu de Roma, on quedà eliminat en sèries en la prova del quatre amb timoner del programa de rem. Quatre anys més tard, als Jocs de Tòquio, guanyà la medalla de bronze en la mateixa prova. Formà equip amb Jan van de Graaff, Lex Mullink, Freek van de Graaff i Bobbie van de Graaff.

## Referències

* ↑ «Olympedia – Marius Klumperbeek». [Consulta: 6 juny 2022].
* ↑ Bijkerk, Anton Th. Olympisch Oranje : van Athene 1896 tot en met Athene 2004 : een compleet historisch overzicht van Nederlandse deelname aan de Olympische Spelen. Haarlem: De Vrieseborch, 2004. ISBN 90-6076-522-2.
# Markus Gier

Markus Gier (Sankt Gallen, 1 de gener de 1970) és un remer suís, ja retirat, que va competir durant les dècades de 1990 i 2000.
El 1996 va prendre part en els Jocs Olímpics d'Estiu d'Atlanta, on formant parella amb el seu germà Michael Gier, guanyà la medalla d'or en la prova del doble scull lleuger del programa de rem. En aquests Jocs fou l'abanderat suís en la cerimònia de clausura. Quatre anys més tard, als Jocs de Sydney, fou cinquè en la mateixa prova.
En el seu palmarès també destaquen sis medalles al Campionat del món de rem, una d'or, dues de plata i tres de bronze, entre les edicions de 1989 i 1998.

## Referències

* ↑ «Olympedia – Markus Gier». [Consulta: 8 maig 2024].
* ↑ «World Rowing - Markus GIER» (en anglès). [Consulta: 8 maig 2024].
# Mate Trojanović

Mate Trojanović (Metković, 20 de maig de 1930 - Maribor, 27 de març de 2015) fou un remer croat que va competir sota bandera iugoslava durant les dècades de 1940 i 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla d'or en la prova del quatre sense timoner del programa de rem. Formà equip amb Duje Bonačić, Velimir Valenta i Petar Šegvić. Després de completar els seus estudis veterinària a Split, es va traslladar a Maribor, on va treballar com a inspector veterinari a la duana federal iugoslava.

## Referències

* ↑ «Slobodna Dalmacija - Preminuo zlatni Gusarov olimpijac Mate Trojanović» (en croat), 28-03-2015. [Consulta: 6 octubre 2021].
* 1 2 «Olympedia – Mate Trojanović». [Consulta: 6 octubre 2021].
# Natàl·lia Laurinenka

Natàl·lia Laurinenka (belarús: Наталля Пятроўна Лаўрыненка) (Kritxau, 30 de març de 1977) és una remadora belarussa, ja retirada, que va competir durant la dècada de 1990.
El 1996 va prendre part en els Jocs Olímpics d'Estiu d'Atlanta, on va guanyar la medalla de bronze en la prova del vuit amb timoner del programa de rem. El 16 de juliol de 2000 va ser expulsada de per vida de les competicions per dopatge.

## Referències

* ↑ «Olympedia – Natallia Laurinenka». [Consulta: 17 agost 2023].
* ↑ «World Rowing - Natallia LAVRENENKO» (en anglès). [Consulta: 17 agost 2023].
* ↑ «Золотая лихорадка: Олимпиада-2000», 05-12-2021. Arxivat de l'original el 2021-12-05. [Consulta: 17 agost 2023].
# Nimrod Greenwood

Nimrod Greenwood (Nova Gal·les del Sud, 28 d'octubre de 1929 - Terrey Hills, 9 de setembre de 2016)
fou un remer australià que va competir durant les dècades de 1940 i 1950.
Chapman s'inicià al Balmain Rowing Club de Sydney, però va canviar pel Sydney Rowing Club a finals dels anys quaranta. El 1952 va prendre part en els Jocs Olímpics d'Estiu de Hèlsinki, on guanyà la medalla de bronze en la prova del vuit amb timoner del programa de rem.

## Referències

* 1 2 «Olympedia – Nim Greenwood». [Consulta: 11 octubre 2021].
# Noël de Mille

Noël de Mille (Ciutat de Quebec, 29 de novembre de 1909 - Debenham, 6 de març de 1995) va ser un remer canadenc que va competir durant la dècada de 1930.
El 1932 va prendre part en els Jocs Olímpics d'Estiu de Los Angeles, on guanyà la medalla de bronze en la competició de doble scull del programa de rem. Formà parella amb Charles Edward Pratt.
Posteriorment es va traslladar a Anglaterra i quan va esclatar la Segona Guerra Mundial es va unir a la Royal Air Force, servint com a oficial de vol. Després de la guerra es va casar i es va establir a Glasgow, on va tenir una exitosa carrera empresarial en la fabricació d'articles per a la llar.

## Referències

* 1 2 «Olympedia – Noël de Mille». [Consulta: 15 maig 2024].
# Pepijn Aardewijn

Pepijn Aardewijn (Amsterdam, 15 de juny de 1970) és un remer neerlandès, ja retirat, que va competir durant la dècada de 1990. Es casà amb la també remera Kirsten van der Kolk.
El 1996 va prendre part en els Jocs Olímpics d'Estiu d'Atlanta, on formant parella amb Maarten van der Linden, guanyà la medalla de plata en la prova del doble scull lleuger del programa de rem. Quatre anys més tard, als Jocs de Sydney, fou dotzè en la mateixa prova.

## Referències

* 1 2 «Olympedia – Pepijn Aardewijn». [Consulta: 8 maig 2024].
* ↑ «World Rowing - AARDEWIJN Pepijn» (en anglès). [Consulta: 8 maig 2024].
# Alfredo Pitto

Alfredo Pitto (Liorna, 25 de maig de 1906 - Milà, 16 d'octubre de 1976) fou un futbolista italià, que jugava com a centrecampista, que va competir durant les dècades de 1920 i 1930.
A nivell de clubs jugà, entre d'altres, a l'AS Livorno, Bologna Football Club, ACF Fiorentina o Inter de Milà. En el seu palmarès destaca la lliga italiana de 1928-1929 i la Serie B de 1936-1937.
Amb la selecció nacional jugà 29 partits entre 1928 i 1935, en què marcà 2 gols. El 1928 va ser seleccionat per disputar els Jocs Olímpics d'Amsterdam, on l'equip italià guanyà la medalla de bronze en la competició de futbol. Guanyà la Copa Internacional d'Europa Central de 1927-1930 i 1933-1935.

## Referències

* 1 2 Alfredo Pitto a national-football-teams.com
* ↑ Alfredo Pitto a eu-football.info
* ↑ «Alfredo Pitto Olympic Results». sports-reference.com. Arxivat de l'original el 6 de setembre 2017. [Consulta: 12 novembre 2018].
# Petr Čermák

Petr Čermák (Praga, 24 de desembre de 1942) és un remer txec, ja retirat, que va competir sota bandera de Txecoslovàquia durant la dècada de 1960.
El 1964 va prendre part en els Jocs Olímpics d'Estiu de Tòquio, on guanyà la medalla de bronze en la prova del vuit amb timoner del programa de rem. Quatre anys més tard, als Jocs de Ciutat de Mèxic, fou cinquè en la mateixa prova.

## Referències

* ↑ «Olympedia – Petr Čermák». [Consulta: 13 agost 2022].
# Pierre Blondiaux

Pierre Blondiaux (10è districte de París, 23 de gener de 1922 - Niça, 14 d'abril de 2003) fou un remer francès que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla de plata en la prova del quatre sense timoner del programa de rem. Formà equip amb Jacques Guissart, Marc Bouissou i Roger Gautier.
En el seu palmarès també destaquen dues medalles de bronze al Campionat d'Europa de rem, el 1951 en el quatre sense timoner, i el 1953 en el vuit amb timoner. També guanyà una medalla de bronze als Jocs del Mediterrani de 1955.

## Referències

* 1 2 «Olympedia – Pierre Blondiaux». [Consulta: 5 octubre 2021].
* ↑ «Rudern - Europameisterschaften (Herren - Vierer o.Stm.)». [Consulta: 5 octubre 2021].
* ↑ «Rudern - Europameisterschaften (Herren - Achter)». [Consulta: 5 octubre 2021].
# Ali Shaukat

Ali Shaukat (6 d'octubre de 1897 - 25 de febrer de 1960) va ser un jugador d'hoquei sobre herba indi que va competir durant la dècada de 1920.
El 1928 va prendre part en els Jocs Olímpics d'Amsterdam, on va guanyar la medalla d'or com a membre de l'equip indi en la competició d'hoquei sobre herba.

## Referències

* ↑ «Shaukat Ali Olympic Results». sports-reference.com. Arxivat de l'original el 17 de desembre 2012. [Consulta: 8 maig 2018].
* ↑ Ali Shaukat a olympic.org
# Raimund Hörmann

Raimund Hörmann (Ulm, 27 de maig de 1957) és un remer alemany, ja retirat, que va competir sota bandera de la República Federal Alemanya durant les dècades de 1970 i 1980.
El 1984 va prendre part en els Jocs Olímpics d'Estiu de Los Angeles, on guanyà la medalla d'or en la competició de quàdruple scull del programa de rem. Formà equip amb Albert Hedderich, Dieter Wiedenmann i Michael Dursch.
En el seu palmarès també destaquen quatre medalles en el quàdruple scull al Campionat del Món de rem, una d'or, dues de plata i una de bronze. A nivell nacional guanyà nou campionats alemanys del quàdruple scull entre 1977 i 1985.

## Referències

* 1 2 3 «Olympedia – Raimund Hörmann». [Consulta: 23 abril 2023].
* ↑ «Rudern - Weltmeisterschaften. Doppelvierer - Herren». [Consulta: 23 abril 2023].
# Ralph Kubail

Ralph Kubail (Berlín, 30 d'abril de 1952 - valor desconegut, 15 d'agost de 1981) fou un remer alemany que va competir sota bandera de la República Federal Alemanya durant la dècada de 1970.
El 1976 va prendre part en els Jocs Olímpics d'Estiu de Mont-real, on guanyà la medalla de bronze en la prova del quatre amb timoner del programa de rem. Formà equip amb Hans-Johann Färber, Siegfried Fricke, Peter Niehusen i Hartmut Wenzel. En el seu palmarès també destaquen dues medalles de bronze al Campionat del Món de rem de 1974 i 1975.
Morí d'un limfoma el 1981, amb tan sols 29 anys.

## Referències

* 1 2 «Olympedia – Ralph Kubail». [Consulta: 15 juny 2022].
* ↑ «Rudern - Weltmeisterschaften. Vierer mit Steuermann - Herren». [Consulta: 13 juny 2022].
# Riccardo Dei Rossi

Riccardo Dei Rossi (Trieste, 6 de febrer de 1969) és un remer italià, ja retirat, que va competir durant les dècades de 1980 i 1990.
Durant la seva carrera esportiva va prendre part en tres edicions dels Jocs Olímpics d'Estiu, el 1992, 1996 i 2000. El millor resultat el va obtenir el 2000, a Sydney, on va guanyar la medalla de plata en la prova del quatre sense timoner. A Barcelona, el 1992, fou vuitè, i a Atlanta, el 1996, cinquè en la mateixa prova.
En el seu palmarès també destaquen quatre medalles al Campionat del Món de rem, dues d'or i dues de bronze, entre les edicions de 1994 i 1999, així com dues medalles de plata als Jocs del Mediterrani, el 1993 i 1997.
El 2000 va rebre l'Orde al Mèrit de la República Italiana.

## Referències

* 1 2 «Olympedia – Riccardo Dei Rossi». [Consulta: 19 abril 2024].
* ↑ «World Rowing - Riccardo DEI ROSSI» (en anglès). [Consulta: 19 abril 2024].
* ↑ «Ufficiale Ordine al merito della Repubblica Italiana Sig. Riccardo Dei Rossi» (en italià).
# Richard Draeger

Richard Draeger (Pasadena, 22 de setembre de 1937 - Novato, 8 de febrer de 2016) fou un remer estatunidenc que va competir a finals de la dècada de 1950.
El 1960 va prendre part en els Jocs Olímpics d'Estiu de Roma, on guanyà la medalla de bronze en la prova del dos amb timoner del programa de rem. Formà equip amb Conn Findlay i Henry Mitchell. En el seu palmarès també destaca un campionat nacional.

## Referències

* 1 2 «Olympedia – Dick Draeger». [Consulta: 17 maig 2023].
# Richard Lyon

Richard Lyon (San Fernando, 7 de setembre de 1939 - Huntington Lake, 8 de juliol de 2019) fou un remer estatunidenc que va competir durant les dècades de 1960 i 1970.
El 1964 va prendre part en els Jocs Olímpics d'Estiu de Tòquio, on guanyà la medalla de bronze en la prova del quatre sense timoner del programa de rem. Formà equip amb Geoffrey Picard, Theodore Mittet i Ted Nash. Vuit anys més tard, als Jocs de Múnic, fou novè en la prova del dos sense timoner.
Estudià a la Universitat Stanford i posteriorment va treballar a la companyia Hewlett-Packard.

## Referències

* ↑ Tomizawa, Roy. «Two-Time American Olympic Rower Dick Lyon Remembered» (en anglès americà), 14-08-2020. [Consulta: 1r maig 2023].
* 1 2 «Olympedia – Geoffrey Picard». [Consulta: 1r maig 2023].
# Robert Detweiler

Robert Detweiler (Centralia, 20 de juliol de 1930 - Orem, 8 de desembre de 2003), també conegut com a Bob Detweiler, fou un remer estatunidenc que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla d'or en la prova del vuit amb timoner del programa de rem.
Després de la seva victòria olímpica es va graduar a l'Acadèmia Naval dels Estats Units. Durant la seva vida fou un membre molt actiu de l'Església de Jesucrist dels Sants dels Darrers Dies.

## Referències

* 1 2 «Olympedia – Bob Detweiler». [Consulta: 7 octubre 2021].
* ↑ Deseret News Church Almanac, 2009 edition, p. 326
# Robert Tinning

Robert Tinning (anglès: Robert Noel Patrick Tinning) (Sydney, 25 de desembre de 1925 - valor desconegut, 19 de maig de 2001) fou un remer australià que va competir durant les dècades de 1940 i 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla de bronze en la prova del vuit amb timoner del programa de rem.
En el seu palmarès també destaca una medalla d'or als Jocs de l'Imperi Britànic de 1950.

## Referències

* 1 2 «Olympedia – Bob Tinning». [Consulta: 10 octubre 2021].
# Robert Wilson (remer)

Robert Wilson (anglès: Robert Andrew Wilson) (Kamloops, 14 d'octubre de 1935) és un remer canandenc, ja retirat, que va competir durant la dècada de 1950.
El 1956 va prendre part en els Jocs Olímpics d'Estiu de Melbourne, on guanyà la medalla de plata en la prova del vuit amb timoner del programa de rem. En el seu palmarès també destaquen dues medalles d'or als Jocs de l'Imperi Britànic, el 1954 i 1958; i tres campionats nacionals.
El 1953 començà els seus estudis a la Universitat de la Colúmbia Britànica, on es va graduar el 1959. Posteriorment treballà en la indústria petroliera a Alberta.

## Referències

* 1 2 3 «Olympedia – Robert Wilson». [Consulta: 24 juliol 2022].
# Roderick Rijnders

Roderick Rijnders (neerlandès: Roderick Falesca Renée Trygvae Rijnders) (Balikpapan, 1 de març de 1941 - Amersfoort, 15 de gener de 2018) fou un remer neerlandès que va competir durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on guanyà la medalla de plata en la prova del dos amb timoner del programa de rem. Formà equip amb Herman Suselbeek i Hadriaan van Nes.
En el seu palmarès també destaca una medalla de bronze al Campionat d'Europa de rem de 1965 en el dos amb timoner.

## Referències

* ↑ «Olympedia – Roderick Rijnders». [Consulta: 22 maig 2023].
* ↑ «Rudern - Europameisterschaften (Herren - Zweier m. Stm.)». [Consulta: 22 maig 2023].
* ↑ «World Rowing - Roderick RIJNDERS» (en anglès). Arxivat de l'original el 2023-03-26. [Consulta: 22 maig 2023].
# Rolf Thorsen

Rolf Thorsen (Zúric, 22 de febrer de 1961) és un remer noruec, ja retirat, que va competir durant les dècades de 1980 i 1990. És germà del també remer Espen Thorsen.
El 1984 va prendre part en els Jocs Olímpics d'Estiu de Los Angeles, on fou desè en la prova del doble scull del programa de rem. Quatre anys més tard, als Jocs de Seül, va guanyar la medalla de plata en la quàdruple scull. Formà equip amb Alf Hansen, Lars Bjønness i Vetle Vinje. Als Jocs de Barcelona de 1992 guanyà una nova medalla de plata en la mateixa competició, aquesta vegada formant equip amb Kjetil Undset, Per Sætersdal i Lars Bjønness.
En el seu palmarès també destaquen cinc medalles al Campionat del Món de rem. D'or el 1982, 1989 i 1994, de plata el 1987 i de bronze el 1981, sempre en el doble scull. A nivell nacional guanyà onze campionats noruecs. El 1989 va ser guardonat amb la Morgenbladets gullmedalje i el 1996 la The Thomas Keller Medal, màxima distinció de la Federació Internacional de Rem.
Entre el 1996 i el 2000 fou vicepresident de la Federació Noruega de Rem i entre el 2000 i el 2010 en fou el president.

## Referències

* 1 2 «Olympedia – Rolf Thorsen». [Consulta: 28 abril 2023].
* ↑ «Weltmeisterschaften (Herren - Teil 1)». [Consulta: 28 abril 2023].
* ↑ «World Rowing - Rolf THORSEN» (en anglès). Arxivat de l'original el 2023-03-27. [Consulta: 28 abril 2023].
* ↑ «Alt du trenger å vite om Aftenpostens gullmedalje» (en noruec bokmål), 23-12-2022. [Consulta: 28 abril 2023].
* ↑ «Archived copy». Arxivat de l'original el 5 desembre 2004. [Consulta: 12 gener 2022].
* ↑ «Olaf Tufte mottok i dag Thomas Keller-medaljen». [Consulta: 28 abril 2023].
* ↑ e-post, Del på FacebookDel på TwitterDel på LinkedInDel via. «Rolf Thorsen gir seg som ropresident» (en noruec), 18-11-2010. [Consulta: 28 abril 2023].
# Romano Sgheiz

Romano Sgheiz (Colico, 28 de juny de 1937) és un remer italià, ja retirat, que va competir durant les dècades de 1950 i 1960. És germà del també remer Luciano Sgheiz.
El 1956 va prendre part en els Jocs Olímpics d'Estiu de Melbourne, on guanyà la medalla d'or en la prova del quatre amb timoner del programa de rem. Formà equip amb Alberto Winkler, Angelo Vanzin, Franco Trincavelli i Ivo Stefanoni. Quatre anys més tard, als Jocs de Roma, guanyà la medalla de bronze en la mateixa prova, aquesta vegada formant equip amb Fulvio Balatti, Franco Trincavelli, Giovanni Zucchi i Ivo Stefanoni. També va participar en els Jocs de 1964, on fou cinquè en la prova del quatre sense timoner, i els de 1968, on fou quart en el quatre amb timoner.
En el seu palmarès també destaquen sis medalles al Campionat d'Europa de rem, tres d'or, una de plata i dues de bronze, entre el 1956 i el 1964; una d'or als Jocs del Mediterrani de 1963 i deu campionats nacionals.

## Referències

* 1 2 3 «Olympedia – Romano Sgheiz». [Consulta: 1r juny 2022].
* ↑ «Weltmeisterschaften (Herren - Teil 1)». [Consulta: 1r juny 2022].
* ↑ «Weltmeisterschaften (Herren - Teil 1)». [Consulta: 1r juny 2022].
* ↑ «Weltmeisterschaften (Herren - Teil 1)». [Consulta: 1r juny 2022].
* ↑ «1963-2013: Una mostra per celebrare i 50 anni dei Giochi del Mediterraneo di Napoli». [Consulta: 1r juny 2022].